PMIndiaData/PMIndiaSum huggingface dataset:
নৃপেন্দ্র মিশ্র প্রধানমন্ত্রীর প্রধান সচিবের দায়িত্ব থেকে সরে দাঁড়ানোর ইচ্ছা প্রকাশ করেছেন

প্রধানমন্ত্রীর প্রধান সচিব শ্রী নৃপেন্দ্র মিশ্র তাঁর দায়িত্ব থেকে সরে দাঁড়াবার ইচ্ছে প্রকাশ করেছেন। প্রধানমন্ত্রী তাঁকে আরো ২ সপ্তাহ কাজ চালিয়ে যাওয়ার অনুরোধ করেছেন। প্রধানমন্ত্রী তাঁর দপ্তরের বিশেষ দায়িত্বপ্রাপ্ত আধিকারিক হিসেবে শ্রী পি কে সিনহাকে নিয়োগ করেছেন। শ্রী সিনহা ১৯৭৭ সালের উওরপ্রদেশ ক্যাডারের আইএ এস আধিকারিক। এক বিবৃতিতে শ্রী নৃপেন্দ্র মিশ্র বলেছেনঃ “প্রধানমন্ত্রী শ্রী নরেন্দ্র মোদীর নেতৃত্বে দেশের সেবা করার সৌভাগ্য আমার হয়েছে। তিনি আমার প্রতি আস্থা রেখেছেন। এই কাজের সুযোগ দেওয়ার জন্য তাঁর প্রতি আমি অত্যন্ত কৃতজ্ঞ। গত পাঁচ বছরের বেশি সময় ধরে আমি প্রতি মুহূর্তে এই কাজ করে আনন্দ পেয়েছি। আর এখন সময় এসেছে অন্য কোন কাজ করার। যদিও আমি নিজেকে জনগণের সেবায় উৎসর্গ করেছি। আমি সরকারের অন্দরে এবং বাইরে সমস্ত সহকর্মীকে, বন্ধুবান্ধবকে এবং আমার পরিবারকে ধন্যবাদ জানাচ্ছি, তাঁদের সহযোগিতার জন্য। প্রধানমন্ত্রী শ্রী নরেন্দ্র মোদী জী আমাদের দেশকে এক উজ্জ্বল ভবিষ্যতের দিকে এগিয়ে নিয়ে চলেছেন। আমি তাঁর সাফল্য কামনা করি।“ ugust …
গুজরাটের মুখ্যমন্ত্রীর হাতে শ্যামজি কৃষ্ণ ভার্মার মরণোত্তর শংসাপত্র তুলে দিলেন প্রধানমন্ত্রী

শ্যামজি কৃষ্ণ ভার্মার পুনর্নিয়োগ সম্পর্কিত একটি শংসাপত্র আজ গুজরাটের মুখ্যমন্ত্রীর হাতে তুলে দিলেন প্রধানমন্ত্রী শ্রী নরেন্দ্র মোদী। এই শংসাপত্র দেওয়া হয়েছে লন্ডনের অনারেবল সোসাইটি অফ দ্য ইনার টেম্পল-এর পক্ষ থেকে। গত মাসে শ্রী নরেন্দ্র মোদীর লন্ডন সফরের সময় ব্রিটিশ প্রধানমন্ত্রী মিঃ ডেভিড ক্যামেরনের উপস্থিতিতে এই শংসাপত্রটি ভারতের প্রধানমন্ত্রীর হাতে তুলে দেওয়া হয়। উল্লেখ্য, তিনদিনের গুজরাট সফরে প্রধানমন্ত্রী আজ ভুজ-এ গিয়ে পৌঁছেছেন। ভুজ-এর এই অনুষ্ঠানে প্রধানমন্ত্রী বলেন, শ্যামজি কৃষ্ণ ভার্মা ছিলেন বিদগ্ধ ব্যক্তিত্বের অধিকারী। তিনি স্বীকৃতি লাভ করেন কাশীতে। লন্ডনে তিনি ভারতের স্বাধীনতার স্বার্থে সংগ্রাম করেছেন। প্রধানমন্ত্রী বলেন, পুলিশের মহানির্দেশকদের সম্মেলনে যোগ দিতে তিনি কচ্ছ-এর উদ্দেশ্যে রওনা হচ্ছেন। এর আগে বরাবরই এই সম্মেলন হয়ে এসেছে দিল্লিতে। কিন্তু গত বছর থেকে তিনিই প্রথম দেশের রাজধানীর বাইরে এই ধরনের সম্মেলন আয়োজনের ব্যবস্থা করেন। কচ্ছ-এর রান-এ রান্নোৎসব পর্যটকদের কাছে আকর্ষণীয় ও জনপ্রিয় হয়ে ওঠায় সন্তোষ প্রকাশ করেন প্রধানমন্ত্রী। কচ্ছ-এর রান এখন পর্যটন মানচিত্রেও স্থান পেয়েছে বলে প্রধানমন্ত্রী উল্লেখ করেন।
প্রধানমন্ত্রী শ্রী নরেন্দ্র মোদীকে টেলিফোনে জানালেন ভুটানের প্রধানমন্ত্রী ডঃ লোটাই শেরিং-এর শুভেচ্ছা

লোকসভা নির্বাচনে জয়ের জন্য প্রধানমন্ত্রী শ্রী নরেন্দ্র মোদীকে গতকাল টেলিফোনে শুভেচ্ছা জানান ভুটানের প্রধানমন্ত্রী ডঃ লোটাই শেরিং। ভুটানের প্রধানমন্ত্রী ডঃ লোটাই শেরিং বলেন, প্রধানমন্ত্রী শ্রী নরেন্দ্র মোদী ভারতে দক্ষ নেতৃত্বের পরিচয় দিয়েছেন। তিনি আশাপ্রকাশ করেন, নরেন্দ্র মোদীর নেতৃত্বেই ভারতবাসী সফল লক্ষ্যপূরণ করতে পারবে। প্রধানমন্ত্রী নরেন্দ্র মোদী শুভেচ্ছা জানানোর জন্য ভুটানের প্রধানমন্ত্রীকে ধন্যবাদ জানান। শ্রী মোদী বলেন, কেন্দ্রীয় সরকার আগামীদিনে ভুটানের সঙ্গে বন্ধুত্বপূর্ণ সম্পর্ক বজায় রেখে যৌথভাবে কাজ চালিয়ে যাবে।
আবু ধাবির যুবরাজের সঙ্গে প্রধানমন্ত্রীর টেলিফোনে কথোপকথন

প্রধানমন্ত্রী শ্রী নরেন্দ্র মোদী আজ (১১ মার্চ) আবু ধাবির যুবরাজ এবং সংযুক্ত আরব আমিরশাহীর সেনাবাহিনীর সর্বময় উপ-অধিকর্তা শেখ মহম্মদ বিন জায়েদ আল-নাহ্‌য়ান-এর সঙ্গে টেলিফোনে কথা বলেন। উভয় নেতাই সামগ্রিক দ্বিপাক্ষিক সম্পর্ক ক্রমশ সুদৃঢ় হওয়ার ব্যাপারে সন্তোষ প্রকাশ করেন। দু’জনেই দ্বিপাক্ষিক সুসংবদ্ধ কৌশলগত অংশীদারিত্বকে আরও সম্প্রসারিত করার ব্যাপারে তাঁদের অঙ্গীকারের কথা পুনরায় প্রকাশ করেন। এ মাসের গোড়ায় আবু ধাবিতে ইসলামিক সহযোগিতা সংগঠনের দেশগুলির বিদেশ মন্ত্রী পর্যায়ের বৈঠকে সম্মানীয় অতিথি হিসেবে ভারতকে আমন্ত্রণ জানানোর জন্য প্রধানমন্ত্রী সে দেশের যুবরাজকে ধন্যবাদ জানান। শ্রী মোদী বলেন, এই সংগঠনের সম্মেলনে ভারতের ঐতিহাসিক অংশগ্রহণ শান্তি ও অগ্রগতির লক্ষ্যে অভিন্ন উদ্দেশ্যগুলি পূরণে বড় অবদান যোগাবে। /
প্রধান প্রধান বন্দরগুলিতে মেসার্স দুবাই পোর্ট-এর ‘কন্টেইনার টার্মিনাল’ প্রকল্পে অংশীদারিত্বে পরিবর্তনের জন্য প্রস্তাবে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদির পৌরহিত্যে বৃ্হস্পতিবার কেন্দ্রীয় মন্ত্রিসভা প্রধান প্রধান বন্দরগুলিতে ‘মেসার্স দুবাই পোর্ট ওয়ার্ল্ড (ডি পি ডব্লু) লিমিটেড’-এর ‘কন্টেইনার টার্মিনাল’ প্রকল্প সমূহে অংশীদারিত্বের ক্ষেত্রে প্রস্তাবিত পরিবর্তনে ‘নো অবজেকশন’-এর মঞ্জুরীর জন্য অনুমোদন দিয়েছে। এই সিদ্ধান্ত বন্দর বিষয়ক ক্ষেত্রে ‘প্রত্যক্ষ বিদেশী বিনিয়োগ’ (এফ ডি আই) এবং বেসরকারি ক্ষেত্রের অংশগ্রহণকে উৎসাহিত করবে। ডি পি ডব্লু ভারতে তার বন্দর পরিকাঠামোর মালিকানাকে সুদৃঢ় করার লক্ষ্যে ভারতে এই সংস্থার সহায়সম্পদ সমূহকে পুর্নগঠিত করতে প্রয়াস নিচ্ছে এবং সংস্থাটিকে ‘হিন্দুস্থান পোর্টস প্রাইভেট লিমিটেড’ (এইচ পি পি এল) নামে একটি একক পণ্যবাহী জাহাজ সংস্থায় রূপায়িত করতে চাইছে। সরকার ডি পি ডব্লু-র দ্বারা প্রদত্ত পুনর্গঠনের প্রস্তাবে শর্ত সাপেক্ষে সম্মত হয়েছে। শর্ত অনুযায়ী, এস পি ভি প্রকল্পের অংশভাগ অধিগ্রহণ করার পর অধিগৃহীত পণ্যবাহী জাহাজ সংস্থা ‘এইচ পি পি এল’-এর মোট নীট মূল্যমাণ ৮০ মিলিয়ন মার্কিন ডলারের চেয়েও বেশি হতে হবে। ডিপিডব্লু-র প্রস্তাবে অনুমোদন দান দেশে প্রত্যক্ষ বিদেশী বিনিয়োগকে উৎসাহ যোগানোর পাশাপাশি বন্দর বিষয়ক ক্ষেত্রে বিনিয়োগ বান্ধব সম্পর্কেরও সংকেত দেবে। এছাড়াও এই অনুমোদনের ফলে স্বচ্ছতা আরও বাড়বে এবং ভারতীয় আইন ও নিয়মাবলীসমূহ প্রতিপালনের বিষয়টি সহজ হবে।
বিশ্ব জুড়ে নিজেদের অস্তিত্ব জানানদিতে রত্ন ও অলঙ্কার শিল্পের প্রতি প্রধানমন্ত্রীর আহ্বান

প্রধানমন্ত্রী শ্রী নরেন্দ্র মোদী ভারতের রত্ন ও অলঙ্কার শিল্পকে দেশের বাজার ছাড়িয়ে বাইরে তাকাতে এবং বিশ্ব জুড়ে নিজেদের অস্তিত্ব জানান দেওয়ার আহ্বান জানালেন। অল ইন্ডিয়া জেমস্‌ অ্যান্ড জুয়েলারিট্রেড ফেডারেশনের উদ্যোগে প্রধানমন্ত্রীর সংবর্ধনা অনুষ্ঠানে ভাষণ দিতে গিয়েশনিবার ২৩ জুলাই প্রধানমন্ত্রী এই উদ্দেশ্যসাধনের জন্য উদ্ভাবন ও দক্ষতা বিকাশেরআহ্বান জানান। হাতে তৈরি অলঙ্কারের জন্য বিশ্ব জুড়ে চাহিদা ক্রমশ বাড়ছে বলে শ্রীমোদী উল্লেখ করেন। উৎপাদন শুল্ক সংক্রান্ত সাম্প্রতিক বিষয়গুলির অবতারণা করে প্রধানমন্ত্রী বলেন, এইসব বিষয়গুলি রত্ন ও অলঙ্কার শিল্পকে সরকারের কাজকর্ম সম্পর্কে আরও ভালোভাবে অবহিত হওয়ার সুযোগ করে দিয়েছে এবং সেই সঙ্গেই সরকারকেও সংশ্লিষ্ট শিল্পের সূক্ষাতিসূক্ষ বিষয়গুলি সম্পর্কে জানারও সুযোগ দিয়েছে। উভয়েই একে অপরের ওপর জয়ী হয়েছে বলে তিনি মন্তব্য করেন। প্রধানমন্ত্রী অঘোষিত আয়-সম্পন্ন ব্যক্তিবর্গকে ৩০শে সেপ্টেম্বরের সময়সীমা শেষ হওয়ার আগেই আয় ঘোষণার আহ্বান জানান।
হিমাচল প্রদেশে বাস দুর্ঘটনায় নিহত ও আহত যাত্রীদের পরিবারকে আর্থিক সহায়তাদানের ঘোষণা প্রধানমন্ত্রীর

হিমাচল প্রদেশে সিমলার অদূরে এক বাস দুর্ঘটনায় নিহত যাত্রীদের নিকটাত্মীয়কে ২ লক্ষ টাকা করে আর্থিক সহায়তার কথা ঘোষণা করেছেন প্রধানমন্ত্রী শ্রী নরেন্দ্র মোদী। দুর্ঘটনায়যে সমস্ত যাত্রী গুরুতরভাবে আহত হয়েছেন, তাঁদের দেওয়া হবে ৫০ হাজার টাকা করে। এইআর্থিক সহায়তা দেওয়া হবে প্রধানমন্ত্রীর জাতীয় ত্রাণ তহবিল থেকে।
রাজ্যসভায় ১২৪তম সংবিধান সংশোধনী বিল, ২০১৯ পাশ হওয়ায় প্রধানমন্ত্রী সন্তোষ প্রকাশ করলেন

প্রধানমন্ত্রী শ্রী নরেন্দ্র মোদী ১২৪তম সংবিধান সংশোধনী বিল, ২০১৯ রাজ্যসভায় পাশ হওয়ায় সন্তোষ প্রকাশ করেছেন। প্রধানমন্ত্রী বলেছেন, “রাজ্যসভায় ১২৪তম সংবিধান সংশোধনী বিল পাশ হওয়ায় আমি অত্যন্ত আনন্দিত। এই বিলের প্রতি বিপুল সমর্থন দেখে আনন্দিত হয়েছি। সংসদের এই কক্ষে বিলটি নিয়ে তীব্র তর্ক-বিতর্কে বহু সদস্য নিজেদের দূরদৃষ্টিসম্পন্ন মতামত প্রকাশ করেছেন। সংসদের উভয় কক্ষে ১২৪তম সংবিধান সংশোধনী বিল পাশ হওয়ায় সামাজিক ন্যায়-বিচারের জয় হ’ল। এই বিল আমাদের যুবশক্তিকে তাঁদের সাহস প্রদর্শন এবং ভারতের রূপান্তরের লক্ষ্যে অবদান যোগাতে এক বৃহৎ প্রেক্ষাপট সুনিশ্চিত করল। ১২৪তম সংবিধান সংশোধনী বিল, ২০১৯ পাশ করার মধ্য দিয়ে আমরা আমাদের সংবিধান প্রণেতা ও মহান স্বাধীনতা সংগ্রামীদের শ্রদ্ধা জানাই, যাঁরা এক মজবুত ও সুসংবদ্ধ ভারতের স্বপ্ন দেখিয়েছিলেন”।
বিশ্ব হস্তি দিবসে হস্তি সংরক্ষণকারীদের প্রচেষ্টাকে সাধুবাদ জানালেন প্রধানমন্ত্রী

নয়াদিল্লি, ১২ আগস্ট, ২০২২ বিশ্ব হস্তি দিবস উপলক্ষে প্রধানমন্ত্রী শ্রী নরেন্দ্র মোদী হস্তি সংরক্ষণকারীদের প্রচেষ্টাকে সাধুবাদ জানিয়েছেন। গত ৮ বছরে হস্তি সংরক্ষণ বৃদ্ধি পাওয়ায় সন্তোষ প্রকাশ করেছেন প্রধানমন্ত্রী। একগুচ্ছ ট্যুইট বার্তায় প্রধানমন্ত্রী জানিয়েছেন; “#WorldElephantDay-তে হাতিদের রক্ষায় আমাদের দায়বদ্ধতা পুনরায় ব্যক্ত করছি। আপনারা জেনে খুশি হবেন সমগ্র এশিয়ার হাতির ৬০ শতাংশই রয়েছে ভারতে। গত ৮ বছরে হাতিদের জন্য সংরক্ষিত উদ্যান বৃদ্ধি পেয়েছে। হাতিদের রক্ষার কাজে যাঁরা যুক্ত আমি তাঁদের সাধুবাদ জানাই।” “ভারতে মানুষ এবং জীবজন্তুদের মধ্যে সংঘর্ষ যথা সম্ভব কমিয়ে আনার যে বৃহত্তর চেষ্টা চলেছে, পরিবেশগত সচেতনতা বৃদ্ধিতে স্থানীয় অধিবাসী এবং তাদের প্রথাগত ভাবনাকে সংযুক্ত করার ক্ষেত্রে হাতি সংরক্ষণে সাফল্যকে এক সদর্থক পদক্ষেপ হিসেবে দেখা উচিত।”
বিমা ক্ষেত্রে ভারত-সংযুক্ত আরব আমিরশাহী সহযোগিতা :  কেন্দ্রীয় মন্ত্রিসভার অনুমোদন

ভারতের বিমা নিয়ন্ত্রণ ও উন্নয়ন কর্তৃপক্ষ (আইআরডিএআই)-এর সঙ্গে সংযুক্ত আরব আমিরশাহীর বিমা কর্তৃপক্ষের মধ্যে যে মউটি স্বাক্ষরিত হয়েছিল এ বছর ফেব্রুয়ারি মাসে তাতে কর্মপরবর্তী অনুমোদন দিলে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে বুধবার মন্ত্রিসভার বৈঠকটি অনুষ্ঠিত হয়। স্বাক্ষরিত মউ-এর আওতায় বিমা ক্ষেত্রে দু’দেশের মধ্যে এক সহযোগিতার বাতাবরণ সৃষ্টি হবে। এই লক্ষ্যে দু’দেশের মধ্যে বিশেষ যোগাযোগ ব্যবস্থাও গড়ে তোলার কথা বলা হয়েছে। দুটি দেশের নির্দিষ্ট আইন ও বিধি-নিয়ম অনুসরণ করে গোপনীয় তথ্যের যোগান সহ বিমা সংশ্লিষ্ট বিভিন্ন তথ্যের আদানপ্রদানের কাজ সহজতর হয়ে উঠবে।
কল্যাণমূলক কাজকর্মের প্রসারে পাহাড়গঞ্জে জমি দেওয়া হল রামকৃষ্ণ মিশনকে

নয়াদিল্লিতে রামকৃষ্ণ মিশনের কল্যাণমূলক কাজকর্মের প্রসার ও অগ্রগতিতে সহায়তা করতে পাহাড়গঞ্জে ৮২ বর্গমিটার জমি মিশনকে ব্যবহারের অনুমতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে আজ বিষয়টি অনুমোদিত হয়। উল্লেখ্য, নয়াদিল্লির কৃষ্ণ মার্কেট এলাকায় রামকৃষ্ণ মিশনের যে প্রকল্প রয়েছে তার সম্প্রসারণে ঐ ৮২ বর্গমিটার পরিমাণ জমি ব্যবহারের জন্য আবেদন জানানো হয় মিশনের পক্ষ থেকে। রামকৃষ্ণ মিশনের বিভিন্ন কল্যাণমূলক কাজে ঐ জমি ব্যবহার করা হবে বলে মিশনের পক্ষ থেকে সরকারকে জানানো হয়েছিল। বর্তমানে ঐ খালি জমিটিতে বেআইনি কার্যকলাপের প্রবণতা লক্ষ্য করা যাচ্ছে। এই পরিস্থিতিতে ঐ জমিটি রামকৃষ্ণ মিশনকে দেওয়ার সিদ্ধান্ত গ্রহণ করে কেন্দ্রীয় মন্ত্রিসভা। /
প্রাক্তন কেন্দ্রীয় মন্ত্রী শ্রী চমন লাল গুপ্তার প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী, প্রাক্তন কেন্দ্রীয় মন্ত্রী শ্রী চমন লাল গুপ্তা জির প্রয়াণে শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “শ্রী চমন লাল গুপ্তা জি বিভিন্ন সমাজ সেবামূলক উদ্যোগের জন্য় স্মরণীয় হয়ে থাকবেন। তিনি ছিলেন একজন নিষ্ঠাবান বিধায়ক, যিনি জম্মু-কাশ্মীরে বিজেপির সংগঠনকে শক্তিশালী করেছিলেন। তাঁর প্রয়াণে আমি শোকাহত। তাঁর পরিবার পরিজন ও সমর্থকদের দুঃখের এই সময়ে আমি সমবেদনা জানাই। ওঁ শান্তি।”
শ্রী অরুণ জেটলীর প্রয়াণে প্রধানমন্ত্রীর শোকজ্ঞাপন

প্রধানমন্ত্রী শ্রী নরেন্দ্র মোদী প্রাক্তণ অর্থমন্ত্রী ও বিজেপির শীর্ষস্থানীয় নেতা অরুণ জেটলীর প্রয়াণে শোকজ্ঞাপন করেছেন। এক শোকবার্তায় প্রধানমন্ত্রী বলেন, “ অরুণ জেটলী জি ছিলেন একজন রাজনৈতিক মহীরুহ, তুখোড় প্রজ্ঞার অধিকারী ও আইন জগতের উজ্জ্বল নক্ষত্র । তিনি ছিলেন একজন বাগ্মী নেতা। দেশের জন্য তাঁর অবদান প্রচুর। তাঁর মৃত্যু অত্যন্ত দু;খের। আমি তাঁর স্ত্রী সঙ্গীতা জি ও ছেলে রোহনের সঙ্গে কথা বলেছি। আমার সমবেদনা জানিয়েছি। ওম শান্তি। প্রাণোচ্ছল, রসিক , প্রতিভাবান অরুণ জেটলিজির ভক্ত ছিলেন সমাজের সব স্তরের মানুষ। বহুমুখী প্রতিভাবান এই মানুষটির ভারতের সংবিধান, ইতিহাস, জননীতি ও প্রশাসনের বিষয়ে ছিল অপার জ্ঞান। তাঁর দীর্ঘ রাজনৈতিক জীবনে অরুণ জেটলী জি বিভিন্ন মন্ত্রকের দায়িত্ব সামলেছেন। যার ফলে ভারতের আর্থিক বিকাশ, প্রতিরক্ষা ক্ষেত্রে আমাদের ক্ষমতা বৃদ্ধি হয়েছে। তিনি জনমুখী নানা আইন প্রণয়ন করেছেন। অন্য দেশের সঙ্গে ব্যবসা বাণিজ্য বৃদ্ধি করেছেন। বিজেপি এবং অরুণ জেটলী জির মধ্যে বন্ধন ছিল অবিচ্ছেদ্য। জরুরী অবস্থার সময় আমাদের গণতন্ত্র রক্ষায় উজ্জ্বল ছাত্র নেতা হিসেবে তিনি ছিলেন প্রথম সারিতে। তিনি হয়ে উঠেছিলেন আমাদের দলের মুখ, যিনি দলীয় কর্মসূচী ও আদর্শ, সমাজের বিপুল অংশের মানুষের মধ্যে প্রচার করতে পারতেন। অরুণ জেটলীজির প্রয়াণে আমি খুব ভালো এক বন্ধুকে হারালাম। যাঁকে আমার দীর্ঘ দিন ধরে চেনার সৌভাগ্য হয়েছিল। বিভিন্ন বিষয় গভীরভাবে বোঝার ক্ষেত্রে তাঁর সমকক্ষ খুব কম লোকই ছিলেন। তাঁর সঙ্গে আমাদের অনেক সুখের স্মৃতি জড়িয়ে আছে। আমরা তাঁর অভাব খুব অনুভব করবো।“
আদিবাসীসম্প্রদায়ের উদ্ভাবনী দক্ষতার সপ্রশংস উল্লেখ করলেন প্রধানমন্ত্রী রাজধানীর জাতীয়আদিবাসী উৎসবে

মঙ্গলবার নয়াদিল্লিতে জাতীয় আদিবাসী উৎসবের সূচনাকরলেন প্রধানমন্ত্রী শ্রী নরেন্দ্র মোদী। তিনি তাঁর উদ্বোধনী ভাষণে বলেন যে এইপ্রথম দেশের বিভিন্ন প্রান্তের আদিবাসী গোষ্ঠীগুলি দিল্লিতে মিলিত হয়েছে দিওয়ালিউৎসব পালনের শুভ মুহূর্তে। দেশের আদিবাসী সম্প্রদায়ের দক্ষতা ও ক্ষমতা তুলে ধরাহবে জাতীয় রাজধানীতে আয়োজিত এই উৎসবে। শ্রী মোদী বলেন, ভারত হল এক বৈচিত্র্যের দেশ।উৎসবে কিছুক্ষণ আগে প্রদর্শিত প্যারেডে এই বৈচিত্র্যের এক ঝলক আমরা প্রত্যক্ষকরেছি। আদিবাসী সম্প্রদায়ের সংগ্রামী জীবনযাত্রার কথাউল্লেখ করে প্রধানমন্ত্রী বলেন, এত দুঃখ-কষ্ট সত্ত্বেও সমষ্টিগতভাবে জীবনধারণেরঐতিহ্য তাঁরা লালন করে এসেছেন। শুধু তাই নয়, হাজারো সমস্যার সম্মুখীন হয়েও তাঁরাবাঁচতে শিখেছেন আনন্দ ও তৃপ্তির সঙ্গে। শ্রী মোদী বলেন, যৌবনে আদিবাসীদের সঙ্গে একত্রেসমাজসেবা করার সৌভাগ্য তাঁর হয়েছে। খুবই আশ্চর্যের বিষয় যে কোন অভাব-অনুযোগের কথাসচরাচর উচ্চারিত হয় না আদিবাসীদের কন্ঠে। এই বিষয়টিতে শহরাঞ্চলের মানুষরা প্রেরণালাভ করতে পারেন আদিবাসী সম্প্রদায়ের কাছ থেকে । প্রধানমন্ত্রী বলেন, স্থানীয় সাধারণ মাল-মশলাদিয়ে খুব দক্ষতার সঙ্গেই নতুন নতুন পণ্য উদ্ভাবন করতে পারেন আদিবাসী মানুষরা। যদিসেগুলির বিপণন ব্যবস্থাকে উন্নত করে তোলা যায়, তাহলে এই সমস্ত পণ্যের চাহিদাবৃদ্ধি পাবে এবং এর ফলে আদিবাসী সম্প্রদায়ের সামনে সম্প্রসারিত হবে নানা ধরনের অর্থনৈতিকসুযোগ-সুবিধা। আদিবাসী সম্প্রদায়ের উদ্ভাবনী দক্ষতার কয়েকটি দৃষ্টান্তও তুলে ধরেনপ্রধানমন্ত্রী। তাঁর মতে, এই উদ্ভাবনী দক্ষতা হল আদিবাসী সম্প্রদায়ের জীবনে একবিশেষ ইতিবাচক দিক। প্রসঙ্গত, স্মৃতিচারণ করে তিনি বলেন যে আদিবাসী সম্প্রদায়েরবিকাশে প্রাক্তন প্রধানমন্ত্রী শ্রী অটল বিহারী বাজপেয়ী কেন্দ্রে একটি পৃথকআদিবাসী বিষয়ক মন্ত্রণালয়ের সৃষ্টি করেছিলেন । শ্রী মোদী বলেন, আদিবাসী সম্প্রদায়ের জীবনে পরিবর্তনসম্ভব করে তোলার জন্য দেশের উন্নয়ন প্রক্রিয়ায় তাঁদের যুক্ত করতে হবে। এই প্রসঙ্গে‘বনবন্ধু কল্যাণ যোজনা’র কথা উল্লেখ করেন তিনি। অরণ্য সংরক্ষণে আদিবাসী সম্প্রদায়ের বিশেষভূমিকার সপ্রশংস উল্লেখ করে প্রধানমন্ত্রী বলেন, দেশের যেখানে যেখানে আদিবাসীসম্প্রদায়ের বাস, সেখানে সেখানেই মেলে প্রাকৃতিক সম্পদের সন্ধান। এই সম্পদসংরক্ষণের পাশাপাশি আদিবাসীদের ওপর শোষণ-অত্যাচারও বন্ধ হওয়া দরকার। গত কেন্দ্রীয়বাজেটের ঘোষণা অনুসারে আদিবাসী সম্প্রদায়গুলির বিকাশ ও উন্নয়নে জেলা খনিজফাউন্ডেশন প্রয়োজনীয় অর্থের যোগান সুনিশ্চিত করবে। সরকারি এই সিদ্ধান্ত খনিজসমৃদ্ধ জেলাগুলির উন্নয়নে এ পর্যন্ত অ-বিনিয়োগকৃত প্রচুর পরিমাণ অর্থেরসদ্ব্যবহারে সাহায্য করবে। প্রধানমন্ত্রী বলেন, খনিজ অনুসন্ধানের সময়আদিবাসীদের বনভূমি তথা বাসভূমি যাতে কোনভাবেই ক্ষতিগ্রস্ত না হয় সেজন্য মাটির নিচেখননকার্যের মতো আধুনিক প্রযুক্তি ব্যবহার করা হবে। এই প্রসঙ্গে রারবান মিশনের কথাওউল্লেখ করেন তিনি। প্রধানমন্ত্রী বলেন যে এই মিশনের আওতায় গ্রামীণ বিকাশকেন্দ্রগুলিকে আরও উন্নত করে তোলা হবে। /…
আইবিএম-এর সিইও অরবিন্দ কৃষ্ণের সঙ্গে প্রধানমন্ত্রীর বার্তালাপ

প্রধানমন্ত্রী শ্রী নরেন্দ্র মোদী আজ ভিডিও কনফারেন্সেরে মাধ্যমে আইবিএম’এর প্রধান কার্যনির্বাহী আধিকারিক(সিইও) অরবিন্দ কৃষ্ণের সাথে কথা বলেছেন। এই বছরের শুরুর দিকে শ্রী অরবিন্দ কৃষ্ণ আইবিএম-এর গ্লোবাল হেড হন। এরজন্য তাঁকে অভিনন্দনও জানান প্রধানমন্ত্রী। ভারতের সঙ্গে আইবিএম-এর দৃঢ় সংযোগের কথা উল্লেখ করেন তিনি। প্রধানমন্ত্রী দেশে এই সংস্থার বিশাল উপস্থিতির কথা উল্লেখ করে বলেন, ২০টি শহরে ১ লক্ষেরও বেশি মানুষ এই সংস্থাতে কাজ করছেন। বাণিজ্য ক্ষেত্রে কোভিডের প্রভাব সম্পর্কে বলতে গিয়ে প্রধানমন্ত্রী জানান, ‘বাড়ি থেকে কাজ’- এর বিষয়টিকে বৃহৎ আকারে গ্রহণ করা হয়েছে এবং এক্ষেত্রে প্রযুক্তিগত পরিবর্তনটি মসৃণ করার লক্ষ্যে সরকার পরিকাঠামো, সংযোগ এবং যথাযথ পরিবেশ তৈরিতে নিরন্তর প্রয়াস চালিয়ে যাচ্ছে। সম্প্রতি আইবিএম ৭৫ শতাংশ কর্মীকে বাড়ি থেকে কাজ করানোর সিদ্ধান্ত নিয়েছে। এই সিদ্ধান্তের সঙ্গে জড়িত প্রযুক্তিগত সমস্যাগুলির বিষয় নিয়েও তিনি আলোচনা করেছেন। প্রধানমন্ত্রী দেশে ২০০টি বিদ্যালয়ে সিবিএসই-এর সহযোগিতায় কৃত্রিম বুদ্ধিমত্তা বিষয়ে পাঠক্রম চালু করার ক্ষেত্রে আইবিএম যে ভূমিকা পালন করেছে তারও প্রশংসা করেন। তিনি বলেন, দেশের প্রযুক্তিগত মনোভাবকে আরও এগিয়ে নিয়ে যেতে সরকার প্রাথমিক পর্যায়ে কৃত্রিম মেধা, যন্ত্র প্রশিক্ষণ ইত্যাদি ক্ষেত্রে ধারণাগুলি শিক্ষার্থীদের মধ্যে প্রবর্তনের বিষয়ে কাজ চালিয়ে যাচ্ছে। আইবিএম-এর সিইও জানিয়েছেন, প্রযুক্তি এবং তথ্যক্ষেত্র সম্পর্কে মৌলিক দক্ষতা বৃদ্ধি করা উচিত।ছাত্রছাত্রীদের আবেগের সঙ্গে শেখানোর প্রয়োজন রয়েছে বলেও তিনি জানান। প্রধানমন্ত্রী উল্লেখ করেন যে, ভারতে বিনিয়োগের জন্য এটিই শ্রেষ্ঠ সময়। তিনি বলেন, প্রযুক্তি ক্ষেত্রে বিনিয়োগকে স্বাগত এবং সমর্থন জানানো হচ্ছে। তিনি উল্লেখ করেন যে, বিশ্বে যখন মন্দা দেখা দিয়েছে, তখন ভারতে প্রত্যক্ষ বিদেশী বিনিয়োগের প্রবাহ বাড়ছে। তিনি বলেন, দেশ ‘আত্মনির্ভর ভারত’ এর পথে এগিয়ে চলেছে, যাতে বিশ্বব্যাপি প্রতিযোগিতার উপযোগী হয়ে উঠতে পারে এবং সরবরাহকারী শৃঙ্খলের বিকাশ ঘটাতে পারে। আইবিএম-এর সিইও ভারতে আইবিএমের বিশাল বিনিয়োগের পরিকল্পনা সম্পর্কে প্রধানমন্ত্রীকে অবহিত করেন। তিনি আত্ননির্ভর ভারতের দৃষ্টিভঙ্গির প্রতি আস্থাও প্রকাশ করেন। প্রধানমন্ত্রী বিগত ৬ বছরে স্বাস্থ্য ক্ষেত্রে উন্নয়ন এবং উন্নত মানের স্বাস্থ্য পরিষেবা প্রদানের মাধ্যমে সাধারণ মানুষের আয়ত্বের মধ্যে চিকিৎসা ব্যবস্থা সুনিশ্চিত করার জন্য সরকারের প্রচেষ্টা সম্পর্কে বক্তব্য তুলে ধরেন। স্বাস্থ্য পরিষেবা ক্ষেত্রে ভারতে কৃত্রিম বুদ্ধিমত্তা ভিত্তিক সরঞ্জাম তৈরির সম্ভাবনা এবং রোগের পূর্বাভাস ও বিশ্লেষণের জন্য আরও ভালো মডেল তৈরির বিষয়ে অনুসন্ধানের সুযোগ রয়েছে বলেও তিনি জানান। সাধারণ মানুষের জন্য স্বাশ্রয়ী এবং সমস্যাবিহীন একটি সুসংহত, প্রযুক্তি ও তথ্য ভিত্তিক স্বাস্থ্য পরিষেবা ব্যবস্থাপনার উন্নয়নের ওপর জোর দিয়েছেন। তিনি উল্লেখ করেছেন যে আইবিএম স্বাস্থ্য পরিষেবা ক্ষেত্রকে এগিয়ে নিয়ে যেতে গুরুত্বপূর্ণ ভূমিকা পালন করতে পারে। আইবিএম-এর সিইও আয়ুষ্মান ভারত সম্পর্কে প্রধানমন্ত্রী দৃষ্টিভঙ্গীর প্রশংসা করেছেন এবং রোগের প্রাথমিক শনাক্তকরণের ক্ষেত্রে প্রযুক্তির ব্যবহারে বিষয়ের কথাও তুলে ধরেছেন। এদিন তথ্য সুরক্ষা, সাইবার হানা এবং যোগের মাধ্যমে স্বাস্থ্য সুবিধার বিষয়গুলি নিয়েও আলোচনা হয়।
বিদ্যুৎ সরবরাহ ক্ষেত্রে সহযোগিতার লক্ষ্যে ভারত এবং জাপান কোল এনার্জি সেন্টারের মধ্যে সমঝোতাপত্রে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে বিদ্যুতের সুস্হায়ী এবং কম কার্বণ সরবরাহের জন্য ভারত ও জাপানের মধ্যে সহযোগিতা বৃদ্ধির লক্ষ্যে ভারতের ‘সেন্ট্রাল ইলেকট্রিসিটি অথরিটি’ এবং জাপানের কয়লা শক্তি উৎপাদন কেন্দ্রের (কোল এনার্জি সেন্টার) মধ্যে সমঝোতাপত্র স্বাক্ষরে অনুমোদন দিল কেন্দ্রীয় মন্ত্রিসভা। এই সমঝোতাপত্র অনুমোদনের ফলে আগামীদিনে কয়লা থেকে বিদ্যুৎ উৎপাদন ক্ষেত্রে বিভিন্ন নীতি নির্ধারণ, স্হায়ী উন্নয়নের সমস্যা দূরীকরণ এবং কম কার্বণ নিঃসরণ করে বিদ্যুৎ উৎপাদনের জন্য দুই দেশের মধ্যে প্রশিক্ষণ ও তথ্যের আদান-প্রদান করা সম্ভব হবে। একইসঙ্গে ভারতে বিদ্যুৎ উৎপাদনের ক্ষেত্রে সরকারের নীতি নির্ধারণ বাস্তবায়ণের ক্ষেত্রেও সুবিধা হবে। /
মরিশাসের প্রধানমন্ত্রী প্রবিন্দ জুগনাউথের নির্বাচনে বিজয়ের পর প্রধানমন্ত্রীর অভিনন্দন

মরিশাসের প্রধানমন্ত্রী শ্রী প্রবিন্দ জুগনাউথের নির্বাচনে বিজয়ের পর প্রধানমন্ত্রী শ্রী নরেন্দ্র মোদী তাকে অভিনন্দন জানান। প্রধানমন্ত্রী বলেন, “প্রবিন্দ জুগনাউথ, নির্বাচনে আপনার বিজয়ের জন্য অভিনন্দন। ভ্রাতৃপ্রতিম সম্পর্ক এবং ভারত ও মরিশাসের উন্নয়নমূলক অংশীদারিত্বকে শক্তিশালি করার লক্ষ্যে আমরা একসঙ্গে কাজ করেছি। আপনার সঙ্গে শীঘ্রই কথা হবে এবং পারষ্পরিক সম্পর্ক বজায় থাকবে”। /
মহাবীর জন্মজয়ন্তীতে প্রধানমন্ত্রীর শুভেচ্ছা

মহাবীর জন্মজয়ন্তী উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়েছেন। এক বার্তায় তিনি বলেছেন, “মহাবীর জন্মজয়ন্তীতে আমরা ভগবান মহাবীরের পবিত্র চিন্তাভাবনা ও আদর্শকে স্মরণ করি এবং এক সম্প্রীতিময় ও শান্তিপূর্ণ সমাজ গড়ে তোলার লক্ষ্যে নিজ নিজ অঙ্গীকারের পুনরাবৃত্তি করি”।
ভারতের প্রধানমন্ত্রী সকাশে রাশিয়ার উপ-প্রধানমন্ত্রী মিঃ দিমিত্রি রোগোজিন

রাশিয়ার উপ-প্রধানমন্ত্রী মিঃ দিমিত্রি রোগোজিন শনিবার বিকেলে এখানে একসাক্ষাৎকারে মিলিত হন ভারতের প্রধানমন্ত্রী শ্রী নরেন্দ্র মোদীর সঙ্গে। এ বছর মিঃ রোগোজিন-এর তৃতীয় ভারত সফর উপলক্ষে তাঁকে আন্তরিকভাবে স্বাগতজানান প্রধানমন্ত্রী। এ বছর উচ্চ পর্যায়ের বিনিময় কর্মসূচির প্রসারে বিশেষ সন্তোষপ্রকাশ করেন তিনি। সেই সঙ্গে, গত জুন মাসে দ্বিপাক্ষিক বার্ষিক শীর্ষ বৈঠক উপলক্ষেতাঁর নিজের সেন্ট পিটার্সবার্গ সফরের কথাও স্মরণ করেন শ্রী মোদী। উপ-প্রধানমন্ত্রী রোগোজিন দ্বিপাক্ষিক সম্পর্কের নিরন্তর এবং বৈচিত্র্যময়প্রসার সম্পর্কিত বিষয়গুলি নিয়ে আলোচনা করেন ভারতের প্রধানমন্ত্রীর সঙ্গে। বিশেষত,শক্তি ও জ্বালানি ক্ষেত্রে স্থায়ী সহযোগিতার সম্পর্ক এবং উচ্চ প্রযুক্তি ক্ষেত্রেসহযোগিতার লক্ষ্যে এক অভিন্ন পন্থা অনুসরণের মতো বিষয় দুটি বিশেষভাবে উঠে আসে দুইনেতার আলোচনার মধ্যে। প্রসঙ্গত, রাশিয়ার প্রেসিডেন্ট মিঃ পুতিনের শুভেচ্ছা ও অভিনন্দনের বার্তাতিনি পৌঁছে দেন শ্রী মোদীর কাছে। প্রত্যুত্তরে ভারতের প্রধানমন্ত্রীও রাশিয়ারপ্রেসিডেন্টের প্রতি তাঁর আন্তরিক শুভেচ্ছা ও অভিনন্দনের বার্তা উচ্চারণ করেন।
প্রধানমন্ত্রী ৭ জুলাই বারাণসী সফর করবেন

নয়াদিল্লি, ৪ জুলাই, ২০২২ প্রধানমন্ত্রী শ্রী নরেন্দ্র মোদী ৭ জুলাই বৃহস্পতিবার বারাণসী সফর করবেন। বেলা ২টো নাগাদ বারাণসীর এল টি কলেজে তিনি অক্ষয় পাত্র মিড-ডে মিল রান্নাঘরের উদ্বোধন করবেন। এখানে প্রায় ১ লক্ষ পড়ুয়ার মিড-ডে মিল তৈরির ব্যবস্থা রয়েছে। ২-৪৫ মিনিট নাগাদ প্রধানমন্ত্রী যাবেন ইন্টারন্যাশনাল কো-অপারেশন অ্যান্ড কনভেনশন সেন্টার – রুদ্রাক্ষ-তে। সেখানে তিনি জাতীয় শিক্ষানীতি রূপায়ণের বিষয়ে অখিল ভারতীয় শিক্ষা সমাগমের উদ্বোধন করবেন। এরপর বিকেল ৪টে নাগাদ প্রধানমন্ত্রী পৌঁছবেন শিগরায় ডঃ সম্পূর্ণানন্দ ক্রীড়া স্টেডিয়ামে। সেখানে তিনি ১,৮০০ কোটি টাকার বেশি মূল্যের বিভিন্ন প্রকল্পের উদ্বোধন ও শিলান্যাস করবেন। বিভিন্ন উন্নয়নী কর্মসূচির উদ্বোধন ও শিলান্যাস প্রধানমন্ত্রী গত আট বছরে বারাণসীর পরিকাঠামো উন্নয়নে ব্যাপক প্রয়াস চালিয়েছেন। এর ফলস্বরূপ, শহরের সম্পূর্ণ দৃশ্যটাই পালটে গেছে। প্রাথমিক দৃষ্টি দেওয়া হয়েছিল মানুষের জীবনযাত্রা সহজ করার দিকে। এই লক্ষ্যে ডঃ সম্পূর্ণানন্দ ক্রীড়া স্টেডিয়ামে প্রধানমন্ত্রী ৫৯০ কোটি টাকা মূল্যের কিছু প্রকল্পের উদ্বোধন করবেন। এগুলির মধ্যে রয়েছে বারাণসী স্মার্ট-সিটি ও নগর প্রকল্পের অন্তর্গত কিছু উদ্যোগ। প্রথম দফায় গঙ্গার ঘাটে স্নান করার জন্য ‘নমো ঘাট’-এর পুনর্নির্মাণ করা হবে। পেট্রোল ও ডিজেল-চালিত ৫০০টি নৌকাকে সিএনজি-তে রূপান্তরিত করা হবে। পুরনো কাশীর কামেশ্বর মহাদেব ওয়ার্ডের পুনর্গঠন এবং দাসেপুরে ও হারহুয়া গ্রামে তৈরি ৬০০টি ইডব্লিউএস বাড়ি নির্মাণ, দশাশ্বমেধ ঘাটে বাজার এলাকা উন্নয়ন ও পর্যটকদের সুবিধা বাড়ানোর কর্মসূচি রয়েছে। প্রধানমন্ত্রী জেলার পয়ঃপ্রণালী ও জল সরবরাহ ব্যবস্থার উন্নয়ন সম্পর্কে বিভিন্ন প্রকল্পের উদ্বোধন করবেন। বিভিন্ন সামাজিক ও শিক্ষা সম্পর্কিত প্রকল্পেরও উদ্বোধন করবেন তিনি। মাহিগাঁও গ্রামে আইটিআই, বেনারস হিন্দু বিশ্ববিদ্যালয়ে বৈদিক বিজ্ঞান কেন্দ্র-এর দ্বিতীয় ধাপ এবং রামনগরে সরকারি মহিলা আবাস ও দুর্গাকুণ্ডে মহিলাদের জন্য বৃদ্ধাবাসের উদ্বোধনও করবেন। প্রধানমন্ত্রী ডঃ ভীমরাও আম্বেদকর ক্রীড়া চত্বরে সিন্থেটিক অ্যাথলেটিক ট্র্যাক ও সিন্থেটিক বাস্কেট বল কোর্টের উদ্বোধন করবেন। অনুষ্ঠানে প্রধানমন্ত্রী ১,২০০ কোটি টাকার বেশি মূল্যের বিভিন্ন প্রকল্পের ভিত্তিপ্রস্তর স্থাপন করবেন। এর মধ্যে রয়েছে সড়ক পরিকাঠামো সংক্রান্ত বেশ কিছু প্রকল্প। এগুলি বাস্তবায়িত হলে শহর ও গ্রামীণ এলাকার যান চলাচল সহজ হবে। এই অঞ্চলে পর্যটনে উৎসাহ দিতে প্রধানমন্ত্রী বিভিন্ন প্রকল্পের ভিত্তিপ্রস্তর স্থাপন করবেন। এর মধ্যে বিশ্ব ব্যাঙ্কের সহায়তায় সারনাথ-বৌদ্ধ সার্কিটের উন্নয়নী কাজও রয়েছে। এছাড়াও তিনি পুরনো কাশীর বেশ কিছু উন্নয়নী কর্মসূচির ভিত্তিপ্রস্তরও স্থাপন করবেন ঐ অনুষ্ঠানে। অখিল ভারতীয় শিক্ষা সমাগম প্রধানমন্ত্রী আন্তর্জাতিক সহযোগিতা ও কনভেনশন সেন্টার – রুদ্রাক্ষ-তে অখিল ভারতীয় শিক্ষা সমাগম-এর উদ্বোধন করবেন। ৭-৯ জুলাই শিক্ষা মন্ত্রকের উদ্যোগে এর আয়োজন করা হবে। এখানে বিভিন্ন শিক্ষাবিদ, নীতি নির্ধারক সহ শিক্ষা জগতের সঙ্গে যুক্ত প্রায় ৩০০ জন প্রতিনিধি তাঁদের অভিজ্ঞতা ভাগ করে নেওয়ার পাশাপাশি, নতুন শিক্ষানীতি কার্যকর করার জন্য একটি দিশা-নির্দেশ নিয়েও আলোচনা করবেন।
ভারত এবং ফ্রান্সের মধ্যে পুনর্নবীকরণযোগ্য শক্তির ক্ষেত্রে একটি সমঝোতা কেন্দ্রীয় মন্ত্রিসভার অনুমোদন পেয়েছে

কেন্দ্রীয় মন্ত্রিসভা ভারত ও ফ্রান্সের মধ্যে স্বাক্ষরিত পুনর্নবীকরণযোগ্য শক্তি ক্ষেত্রে একটি সমঝোতাপত্র অনুমোদন করেছে। ১০ই মার্চ এই সমঝোতাপত্র স্বাক্ষরিত হয়। নতুন দিল্লিতে আজ প্রধানমন্ত্রীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এই প্রস্তাব মঞ্জুর করা হয়। এই চুক্তি অনুযায়ী ভারতের ন্যাশনাল ইন্সটিটিউট অফ সোলার এনার্জি এবং ফ্রান্সের কমিশারিয়েট আল এনার্জি অ্যাটোমিকে এট আউক্স এনার্জিস অল্টারনেটিভিস সংস্হার মধ্যে পরস্পরের সুবিধার চিন্হিত ক্ষেত্রগুলিতে গবেষনা/হাতেকলমে প্রদর্শন/পাইলট প্রকল্প বিষয়ে কাজ করার লক্ষ্যে উভয় দেশ উদ্যোগ নেবে। পারস্পরিক চুক্তির ভিত্তিতে উভয় দেশই আইএসএ সদস্য রাষ্ট্রগুলিতে পাইলট প্রকল্প রূপায়ন এবং চালু করার জন্য কাজ করবে। যৌথ গবেষনা প্রকল্প, যৌথ গবেষনা এবং উন্নয়ন, যৌথ কর্মশালা, গবেষনা এবং প্রযুক্তি বিনিময় এবং এই ক্ষেত্রে বিশেষজ্ঞ বিনিময় সহ নানান উপায়ের মাধ্যমে সহযোগিতার কাজ চলবে। সমঝোতাটিতে দু দেশের মধ্যে কৃৎকৌশল এবং তথ্য নেটওয়ার্কিং বিষয়ে বিনিময়েরও সংস্হান রয়েছে। এই সমঝোতার মাধ্যমে উভয় দেশের মধ্যে দ্বি-পাক্ষিক পর্যায়ে সহযোগিতা আরও জোরদার হবে বলে মনে করা হচ্ছে। /
দক্ষতা উন্নয়ন এবং নির্ধারিত যোগ্যতাকে স্বীকৃতি দানের ক্ষেত্রে ভারত-সংযুক্ত আরব আমীরশাহী সহযোগিতা

এ বছর ১০ ফেব্রুয়ারি কেন্দ্রীয় দক্ষতা উন্নয়ন ও শিল্পোদ্যোগ মন্ত্রক এবং সংযুক্ত আরব আমীরশাহীর ন্যাশনাল কোয়ালিফিকেশনস্‌ অথরিটির মধ্যে যে লেটার অফ ইন্টেন্ট স্বাক্ষরিত হয়েছিল, তা কর্মপরবর্তী অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে বিষয়টিকে অনুমোদন দানের সিদ্ধান্ত নেওয়া হয়। এই লেটার অফ ইন্টেন্ট-এর আওতায় দু’টি দেশই দক্ষতা উন্নয়ন এবং যোগ্যতা সংক্রান্ত স্বীকৃতি দানের ক্ষেত্রে পরস্পরের সঙ্গে সহযোগিতার সম্পর্কে যুক্ত থাকবে। ঐ একই উদ্দেশ্যে ভারত ও সংযুক্ত আরব আমীরশাহীর মধ্যে সম্পাদিত একটি মউ স্বাক্ষরের বিষটিতেও সম্মতি দিয়েছে কেন্দ্রীয় মন্ত্রিসভা। মউটি স্বাক্ষরিত হলে দক্ষতা উন্নয়ন এবং যোগ্যতা সংক্রান্ত স্বীকৃতি দান ছাড়াও শ্রম শক্তি বিনিময়, দক্ষতা বিকাশ এবং বিদেশে যুবসমাজের কর্মসংস্থানের ক্ষেত্রেও দুটি দেশ পরস্পরকে সহযোগিতা করে যাবে।